Държавен вестник, бр. 88, 2023 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  88
Швейцария, действията пред Патентното 
ведомство се извършват задължително чрез 
пълномощник.
(3) Когато заявката е подадена от няколко 
лица, упълномощаването на пълномощник не 
е задължително, в случай че поне едно от тях 
е с постоянен адрес или е установено в Репуб- 
лика България или в друга държава – членка 
на Европейския съюз, в държава – страна 
по Споразумението за Европейското иконо-
мическо пространство, или в Конфедерация 
Швейцария.
(4) Разпоредбите на тази наредба, които 
се прилагат за пълномощниците, се прилагат 
съответно и за техните обединения.
Идентификационни данни
Чл. 4. (1) Когато заявителят е физическо 
лице, в заявката се посочват името, презимето 
и фамилията; гражданството; постоянен и нас- 
тоящ адрес или адрес на пребиваване, адрес за 
кореспонденция на територията на Република 
България, както и електронен адрес, ако има 
такъв. Ако постоянният и настоящият адрес 
или адресът на пребиваване на физическото 
лице – заявител, не е на територията на Ре-
публика България, в заявката задължително 
се посочва адрес за кореспонденция на тери-
торията на Република България, независимо 
дали е посочен електронен адрес.
(2) Когато заявителят е юридическо лице, 
в заявката се посочват наименованието и 
видът на юридическото лице в съответ-
ствие с регистрацията му; ЕИК, БУЛСТАТ 
или еквивалентен номер за чуждестранните 
юридически лица, ако има такъв; седалище 
и адрес на управление или адрес, където 
юридическото лице е установено; държавата, 
по законодателството на която е учредено, 
адрес за кореспонденция на територията на 
Република България, както и електронен 
адрес, ако има такъв. Ако седалището и 
адресът на управление или адресът, където 
е установено юридическото лице – заявител, 
не е на територията на Република България, 
в заявката задължително се посочва адрес 
за кореспонденция на територията на Репуб- 
лика България, независимо дали е посочен 
електронен адрес.
(3) С предоставянето на съответните данни 
заявителят се съгласява да получава корес-
понденцията във връзка със заявката чрез 
едно от изброените средства:
1. уникален идентификатор (потребител-
ско име) в Портала за електронни услуги на 
Патентното ведомство;
2. информационната система за сигурно 
електронно връчване, поддържана от Минис-
терството на електронното управление, като 
модул на Портала на електронното управление;
3. адрес на електронна поща;
4. мобилен или стационарен телефонен 
номер, който позволява и получаване на съоб-
щение, съдържащо информация за изтегляне 
на съставения документ от информационна 
система за връчване, или в случай че изтегля-
нето не е технически възможно, да позволява 
изпращане от получателя на обратно кратко 
текстово съобщение, потвърждаващо получа-
ването на съобщението; при невъзможност за 
изтегляне на съответния документ от инфор-
мационната система за връчване кореспон-
денцията се извършва по един от посочените 
в т. 1, 2, 3 и 5 алтернативни начини;
5. факс.
(4) Когато заявителите са няколко, данните 
по ал. 1 – 3 се посочват за всеки поотделно, 
като се указва един от тях, който да получава 
кореспонденцията, освен ако е упълномощен 
един пълномощник за всички заявители.
Подписване
Чл. 5. (1) Заявката, както и кореспон-
денцията по нея трябва да бъдат подписани 
лично от заявителя, съответно от неговия 
пълномощник. Когато заявителите са няколко, 
подписването се извършва от всеки един от 
тях или от техния пълномощник.
(2) Когато заявителят е юридическо лице, 
заявката, както и кореспонденцията по нея се 
подписват от законния представител с посоч-
ване на името, фамилията и длъжността му 
или от упълномощен от него пълномощник.
(3) Когато заявката, както и кореспонден-
цията по нея се подават чрез обединение, те 
се подписват от поне един от членовете на 
обединението с правоспособност в областта 
на изобретенията и полезните модели, като 
се посочват неговото име и фамилия, наред 
с наименованието на обединението.
Пълномощно
Чл. 6. (1) Когато по заявката е упълномощен 
пълномощник, пред Патентното ведомство се 
представя писмено пълномощно на българ-
ски език в оригинал или в копие, заверено 
за вярност с оригинала от упълномощеното 
лице. Пълномощно, което е на чужд език, 
се представя придружено с точен превод на 
български език, заверен от лицето, което е 
извършило превода.
(2) Пълномощното по ал. 1 трябва да 
съдържа име и адрес на упълномощителя, 
данните за пълномощника (име, фамилия, 
електронен и пощенски адрес в Република 
България, номер на вписване и наименование 
на съответния регистър, в който е вписан), 
данни за обекта (входящ номер и дата на по-
даване на заявката и/или наименованието на 
изобретението), обхвата на представителната 
власт, дата на упълномощаването и подпис на 
упълномощителя. Когато упълномощителят 
е юридическо лице, пълномощното трябва да 
съдържа и името, фамилията и длъжността 
на подписалото се лице.
(3) Когато пълномощното се отнася до 
няколко заявки, се представя копие от него 
за всяка от тях. Верността на копията с ори-
гинала на пълномощното се удостоверява с 
подписа на упълномощеното лице.